Kalajärven rannalla lämpeää noin 30 siirrettävää saunaa, jotka ovat yleisön vapaassa käytössä ilman pääsymaksua.
Kesäkuun toisena viikonloppuna 10.-12.6. siirrettävät saunat lämpiävät jälleen Kalajärven rannalla. Perjantaina 10.6. saunat saapuvat pitkin päivää Kalajärven maisemiin ja alkavat lämpeämään, jolloin yleisöllä on mahdollisuus tulla testaamaan mitä erikoisempia saunoja. Varsinainen yleisöpäivä on lauantaina 11.6., jolloin saunat aukeavat yleisölle klo 11 ja ne ovat maksutta saunottavissa iltamyöhään saakka. Menossa mukana myös legendaarinen Sauna-Timo eli Timo Kaukonen tekemässä erilaisia saunahoitoja (varaukset Timolta ennakkoon numerosta 044 504 8635). Sunnuntaiaamulla on mahdollisuus vielä piipahtaa lauteilla klo 10-12. Eli pyyhe ja uikkarit mukaan ja tervetuloa kesän kuumimmille festareille! Lisätiedot tapahtumasta www.kalajarvi.fi. Lauantai-illalla Kalajärven tanssilavalla kansaa viihdyttää Rocking Group plays Covers, alkaen klo 22.30. Bändi soittaa mm. Hurriganesia sekä ZZ Toppia. Iltabileisiin myydään liput ovelta, 6 €.